
	   Secția Cultură


Nr. ________________
din ______________ 2026
								
Secretară interimară  a                                                                                      De acord şi dispun elaborarea  Consiliului raional                                                                                                         proiectului de decizie 
Angela Mihaliuc                                                                                                                    PREŞEDINTE _____________                                                                                                        Cristian  CAINARIAN                 
	__________________
NOTĂ DE FUNDAMENTARE
Cu privire la redenumirea instituției de învățământ extracurricular artistic
„Școala de Muzică Chișcăreni” în  Școala de Muzică „Eugen Doga” din s. Chișcăreni
	0. Denumirea autorului şi, după caz, a participanţilor la elaborarea proiectului

	Proiectul de decizie este elaborat de către Secția Cultură din cadrul Consiliului Raional Sîngerei.

	2. Condiţiile ce au impus elaborarea proiectului de act normativ şi finalităţile urmărite

	   Prezentul proiect de decizie are drept scop redenumirea instituției „Școala de Muzică Chișcăreni” în „Școala de Muzică «Eugen Doga» din satul Chișcăreni”, în semn de recunoaștere și apreciere a contribuției remarcabile a maestrului Eugen Doga la dezvoltarea și promovarea culturii muzicale naționale.
  Eugen Doga (1937–2025), academician, Artist al Poporului și Cavaler al Ordinului Republicii, a fost una dintre personalitățile emblematice ale culturii naționale, creația sa cuprinzând lucrări simfonice, balete, romanțe, cântece și muzică pentru peste 200 de filme. Printre creațiile sale reprezentative se numără baletul „Luceafărul” și celebrul vals din filmul „Gingașa și tandra mea fiară”.
  Prin atribuirea numelui „Eugen Doga” unei instituții specializate în educația muzicală se urmărește perpetuarea memoriei compozitorului, valorificarea moștenirii sale artistice și promovarea, în rândul copiilor și tinerilor, a modelelor de excelență, profesionalism și creație artistică.
  Totodată, redenumirea instituției va contribui la consolidarea identității culturale și sporirea prestigiului Școlii de Muzică Chișcăreni, precum și la cultivarea respectului față de patrimoniul muzical național și transmiterea valorilor culturale către generațiile viitoare.

	3. Obiectivele urmărite și soluțiile propuse

	  Prezentul proiect de decizie are drept obiectiv principal redenumirea instituției „Școala de Muzică Chișcăreni” în „Școala de Muzică «Eugen Doga» din satul Chișcăreni”, în scopul valorificării și perpetuării memoriei eminentului compozitor Eugen Doga, personalitate emblematică a culturii naționale, a cărui creație a avut o contribuție deosebită la dezvoltarea și promovarea artei muzicale.
  Prin promovarea proiectului se urmărește:
· perpetuarea memoriei și valorificarea moștenirii artistice a compozitorului Eugen Doga, ca parte importantă a patrimoniului cultural național; 
· consolidarea identității culturale și educaționale a instituției, prin asocierea acesteia cu numele unei personalități reprezentative a artei muzicale; 
· promovarea valorilor culturale naționale și a modelelor de excelență artistică în rândul elevilor, contribuind la educarea și formarea tinerei generații în spiritul respectului față de patrimoniul muzical; 
· sporirea prestigiului Școlii de Muzică Chișcăreni și consolidarea rolului acesteia în viața cultural-artistică a comunității și a raionului Sîngerei; 
· stimularea activităților educaționale și culturale dedicate creației compozitorului Eugen Doga, prin organizarea de concerte, recitaluri, concursuri și alte manifestări cultural-artistice. 
[bookmark: _GoBack]  Soluția propusă constă în aprobarea redenumirii instituției „Școala de Muzică Chișcăreni” în „Școala de Muzică «Eugen Doga» din satul Chișcăreni”, cu operarea modificărilor corespunzătoare în actele de constituire și de organizare ale instituției, în documentația administrativă și în evidențele oficiale, în conformitate cu prevederile legislației în vigoare.

	4. Analiza impactului de reglementare

	Proiectul de decizie nu înregistrează careva impacturi, costuri și respectiv, nu necesită alocarea mijloacelor financiare suplimentare din bugetul raional.	

	5. Compatibilitatea proiectului actului normative cu legislația UE - ,,Nu este aplicabil”

	6.Avizarea și consultarea publică a proiectului actului normative - ,,Nu este aplicabil”

	7.Concluziile expertizelor - ,,Nu este aplicabil”

	8. Modul de încorporare a actului în cadrul normativ în vigoare

	Nu este aplicabil

	9. Măsurile necesare pentru implementarea prevederilor proiectului actului normativ - ,,Nu este aplicabil”


         
         ÎNTOCMIT                                                                                  SUSȚIN
     Șef Șecția Cultură                                                     Vicepreședinta raionului Sîngerei
        Cobîlaș Dionisie                                                                       Vera SERBUȘCA
___________________                                                             ________________________

	  Secția Cultură


PROIECT DE  DECIZIE nr. __________
din _________________ 2026

Cu privire la redenumirea instituției de învățământ extracurricular artistic 
„Școala de Muzică Chișcăreni” în  Școala de Muzică „Eugen Doga” din s. Chișcăreni

Având în vedere: Nota de Fundamentare Cu privire la redenumirea instituției de învățământ extracurricular artistic „Școala de Muzică Chișcăreni” în Școala de Muzică „Eugen Doga” din s. Chișcăreni;
În temeiul art. 43 alin. (1) lit. r) și alin. (2) din Legea nr. 436/2006 privind administrația publică locală, Codului educației al Republicii Moldova nr. 152/2014, Legii culturii nr. 413/1999 și Legii nr. 100/2017 cu privire la actele normative, precum și în scopul perpetuării memoriei și valorificării moștenirii artistice a compozitorului Eugen Doga, al promovării patrimoniului muzical național și al consolidării identității culturale a instituției,
Consiliul raional,
D E C I D E:
1. Se aprobă redenumirea instituției de învățământ extracurricular artistic „Școala de Muzică Chișcăreni” (fără personalitate juridică, din subordinea Secției Cultură) în „Școala de Muzică „Eugen Doga” din s. Chișcăreni”.
2. Se stabilește că redenumirea prevăzută la pct. 1 nu afectează statutul organizatoric al instituției, aceasta fiind succesoarea de drepturi și obligații a Școlii de Muzică Chișcăreni și păstrându-și integral toate raporturile juridice, de muncă, educaționale și patrimoniale existente.
3. Redenumirea prevăzută la pct. 1 nu modifică modul de organizare, statele de personal sau finanțarea structurii, fiind asigurată continuitatea deplină a tuturor raporturilor de muncă și a activității educaționale.
4. Se obligă Secția Cultură (dl D. Cobîlaș) să întreprindă măsurile necesare privind reflectarea noii denumiri în regulamentul de organizare, corespondență, acte oficiale, ștampilă și alte materiale administrative.
5. Se desemnează responsabilă pentru organizarea executării prezentei decizii Vicepreședinta raionului (dna Vera Serbușca).
6. Controlul asupra realizării prezentei decizii se pune în sarcina Comisiei consultative pentru învățământ, cultură, sport, tineret, ocrotirea sănătății, probleme sociale, turism și culte (dna Alina Tabarcea).
7. Prezenta decizie poate fi contestată la Judecătoria Bălți (sediul Central, str. Hotinului, 43) în termen de 30 zile de la data publicării, potrivit prevederilor Codului administrativ al Republicii Moldova nr. 116/2018.
PREȘEDINTE
Cristian CAINARIAN
________________________

	CONTRASEMNEAZĂ
Secretara interimară a Consiliului raional
Angela Mihaliuc
______________________
	SUSŢIN 
Vicepreședinta raionului
Vera SERBUȘCA
___________________

	ÎNTOCMIT
Șef Șecție Cultură
     Cobîlaș Dionisie
_________________________
	COORDONAT
Șefă, Secția Juridică și Resurse Umane
Oxana TABARCEA
_________________________

